《鹧鸪天（县有花名日日红，高仲坚席间作）》
宋代·姚述尧

凤阙朝回晓色分。彩霞轻拂绛衣新。炎乌影里年年好，碧玉枝头日日春。

携翠斝，对芳尊。东君著意属诗人。夜深莫放西风入，频遣司花护锦茵。

作者简介：[约公元一一七三年前后在世]字道进，华亭人。生卒年均不详，约宋孝宗乾道末前后在世。生平事迹不可考。工词，著有箫台公馀词一卷，《强村丛书》传于世。